IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Sagħtejn qabel nitlaq daqs sagħtejn oħra tgħaddi taxi għalija ħalli nitlaq lejn l- ajruport . Ma nafx il- għala il- biża' kbir mill- ajru m' hemmx li jitlaqni , minkejja li issa suppost li ili li drajt . Biża' li nitlef il- passaport , biża' li nitlef l- ajruplan , biża' mill- ajruplan . . . kull tip ta' biża' li wieħed jista' jimmaġina u li nibża' ħafna nsemmih . Xiħadd darba qalli li l- anjostiċi kollha jibżgħu mill- ajru . Ma nafx hux veru u x' inhi r- rabta bejn l- anjostiċiżmu u l- ajru . Biss , nista' ngħid li tant qed nibża' li ddeċidejt li la norqod ( li ma mmurx nibqa' rieqed ) u noqgħod nikteb dil- bloggata biex forsi nderri xi ftit . Attwalment , il- biża' jibda mal- mument li nibda nagħmel il- valiġġi u jispiċċa biss malli nħoss l- arja friska tal- ftuħ ta' l- ajurport tilqagħni lura lejn il- Blata . Kerha , maħmuġa , salvaġġa . Imma xorta tilħaq torbot qalbek magħha . Bħal pajjiżi ex - komunisti oħrajn , l- orizzont kapitalista ġab miegħu ħafna inugwlajanza soċjali . Ma nafx kemm -il tallab u tallaba waqqfuni fit- toroq biex nagħtihom il- perkaċċi , u sadattant il- belt mimlija casinos miftuħa 24 siegħa kuljum . U l- istrip clubs huma fost l- aktar irkejjen irriklamati . U hemm toroq , pereżempju Ul . Vitoxa , li meta tgħaddi minnha taħsbek qiegħed Milan . Vitoxa twasslek lejn dak li kien il- Palazz tal- Kultura , l- aħħar monument komunista li nibet f' din il- belt . Illum dan il- palazz sar palazz tal- billboards jixegħlu , b' labirint sotterran ta' ħwienet tal- ħwejjeġ tad- ditta . Ftit 'l hinn minn dan il- palazz hemm il- monument MASSIV iddedikat lill- Unjoni Sovjetika , u bħalha waqa' biċċiet , jew qed jaqa' biċċiet . Iżuruh biss iż- żgħażagħ Rap bir- roti u l- iscateboards u , u din sinifikanti ħafna , xi erba' pensjonanti biex iqegħdulu l- fjuri fil- jiem speċjali li b' xi mod ifakkru l- era l- ħamra . Għala l- pensjonanti ? Għax huma spiċċaw milquta l- agħar bil- bidla li seħħet f' dal- pajjiż . Hekk jew hekk , iż- żgħażagħ qajla jimpurtahom nanniethom minn xiex għaddew . Ġimgħa ilu kont qed inkellem tfajla ta' xi wieħed u għoxrin sena u l- unika ħaġa li qaltli dwar dan kien li fil- passat min kien jersaq lejn il- knisja kien jisparixxi għal xi xhur jew snin u mbagħad jirritorna jum fost l- oħrajn bla mistenni . Tixtieq issir avukat din is- sinjorina , imma meta staqsejtha l- għala ma kinitx taf tweġibni . Fakkritni ħafna fl- istudenti Maltin . . . . biex nara lil das- sinjur li f' temp ta' ftit jiem rama nuċċali tax- xemx " a la John Lennon " , qed iqum bilwieqfa waħdu , qed idum aktar ma jorqod , saħħaħ l- ewwel passi biex jimxi , u qed jieħu gost jittanta lix- xemx għaddejja fil- ġnien ta' San Anton . Fil- bagalja , mirduma xi mkien qalb il- ħwejjeġ u l- kotba li se nniżżel miegħi , hemm ferrovija ta' l- injam tistenna l- passiġġier iċ- ċkejken biex jitla' u tibda ġġorru , tibda tressqu ħalli anki hu jibda jġannat il- fruntieri u jifforma l- mappa kbira tiegħu . Jekk joħroġ jixbah 'l ommu u 'l missieru għad taħkmu l- kilba għall- vjaġġ , għall- ġiri diżorganizzat fit- tfittxija tal- ma - nafx - xiex . Għad taħkmu l- ħeffa insapportabbli ta' l- essri . Hekk nimmaġina li jfissru dawk l- iskossi qliel biex jagħti l- ewwel passi ; hekk nistħajjilhom dawk il- mumenti twal u spissi meta ġismu daqs naqra ma jkunx jaf bi kwiet . Il- ħeġġa għall- vjaġġ , għall- ispustament , u , ovvjament , għall- iskoperta . Id- dinja kbira wisq : għadha kbira wisq minkejja l- klixe ' tal- villaġġ globali . Jgħaddi l- ħin . . . u ma jistenna 'l ħadd . Bloggata oħra ta' imtellgħa Jien u Nikol , ftit wara l- funeral ta' missieri , 1/5/2007